Бакалавр талапкеріне арналған нұсқаулық — Satbayev University
"Бакалавр талапкеріне арналған нұсқаулық — Satbayev University"|"https://satbayev.university/kk/entrant-guide"
TITLE: Бакалавр талапкеріне арналған нұсқаулық — Satbayev University
URL: https://satbayev.university/kk/entrant-guide
META: "Бакалавр талапкеріне арналған нұсқаулық — Satbayev University"|"https://satbayev.university/kk/entrant-guide"
TOTAL WORDS: 539
TEXT: Бұл сайтта cookies мәліметтерді сақтау үшін қолданылады. Сайтқа енген кезде сіз осы файлдармен жұмыс жасауға келісім бересіз. Толығырақ. Ок.. Ақпарат:. Бұл парақшада сіз Қазақстан Республикасының жоғары оқу орындарына түсу тәртібі туралы барлық ақпаратты таба аласыз. Алайда университеттер ҰБТ тапсырудың нақты мерзімі мен Білім беру гранттары конкурсының өтетін уақытын қабылдау комиссиясы барысында ғана анықталатынын ескеріңіз. Өзгерістерді өткізіп алмау үшін, testcenter. kz сайтындағы жаңалықтарды қадағалап отырыңыз. Сонымен, оқуға түсу үшін не істеу керек:. Мектепті немесе колледжді бітірген және мемлекеттік грантқа үміткер талапкерлер ҰБТ тапсырып, жоғары оқу орнына конкурстық негізде түседі. Мамандығы бойынша ақылы білім алуға құжат тапсырған колледж түлектері ҰБТ-ға қатыспайды және құжаттарды тікелей қабылдау комиссиясына тапсырады. Сәтбаев Университеті үшін ҰБТ-ның шектік баллы 65 балл, оның ішінде әр пәннен кем дегенде 5 балл болу керек. Университетке оқуға түсу процесі үш айдан астам уақытты алады және әртүрлі кезеңдерде сізге әртүрлі құжаттар мен жабдықтар қажет болады. Сондықтан да сізге алдын ала дайындалуды және барлық кезеңдерде құжаттарды өзіңізбен бірге алып жүруді ұсынамыз. Осы құжаттардың барлығы сканерленген болуы керек және сізде олардың фотосуреті мен электронды көшірмелері қоса болуы керек. Сонымен қатар сіз өзіңіздің ерекше жетістіктеріңізді дәлелдейтін сертификаттар мен басқа да құжаттарды сканерлеп, пайдалана аласыз. Қазақстанда Білім беру гранттары Ұлттық бірыңғай тестілеудің нәтижесі бойынша беріледі. Тестілеу бес пән бойынша өтеді: оның үшеуі міндетті, екеуі бейінді. Талапкер қандай мамандықты оқуды жоспарлап отырғанына байланысты бейінді пәндер таңдалады: әртүрлі білім беру бағдарламаларының бейінді пәндері де әртүрлі. ҰБТ-ның бейінді пәндерін таңдағанда, сіздер мамыр мен маусым айларындағы ҰБТ-ны дәл осы пәндер бойынша тапсырасыздар. Өйткені бейінді пәндер комбинациясын өзгертуге тыйым салынған. Әрбір бағдарлама өз Білім беру бағдарламалары тобына кіреді, ал грант конкурсы сол топ ішінде өткізіледі. Сондықтан да ҰБТ тапсыру үшін құжат өткізер алдында сіз Білім беру бағдарламасын таңдап, Білім беру бағдарламаларының тобын және осы топқа жататын ҰБТ пәндерін анықтап алуыңыз керек. Сіз ҰБТ тапсыратын негізгі пәндерге сәйкес келетін білім беру бағдарламаларының 4 тобын таңдап, жаза аласыз. Сіз жылына 4 рет ҰБТ тапсыра аласыз, бірақ тек мамыр және маусым айларында тапсырған ҰБТ мемлекеттік грант конкурсына қатысуға құқық береді. Ал қаңтар, наурыз және тамыз айларында тапсырған тест нәтижелері тек ақылы негізде оқу үшін ғана қабылданады. Бұл емтихандарды тапсыру үшін, сіздер Сәтбаев Университетінің қабылдау комиссиясына барып, шығармашылық емтихан тапсыруға өтінім берулеріңіз керек. ҰБТ тапсырып болғаннан кейін, мемлекеттік гранттар конкурсына қатысу үшін дереу құжаттарды тапсыру керек. Мемлекеттік білім беру гранттары конкурсында Сәтбаев Университетінің ресми атауы 029 Қ. Сәтбаев атындағы Қазақ ұлттық техникалық зерттеу университеті. Өзіңізге сенімдірек болу үшін құжаттарды сайтқа университеттің қабылдау комиссиясынан жіберіңіз ондағы кеңесшілер сізге бәрін дұрыс жасауға көмектеседі. Әрі сіз қабылдау комиссиясына құжаттардың түпнұсқасын бірден тапсырып, бәрін біржолата аяқтай аласыз. Мемлекеттік грант нәтижелері белгілі болғаннан кейін, сіз университетке тіркелесіз. Мұның бәрін жүзеге асыру үшін, kb. university Satbayev University сайтында өтініш толтырып, университеттің қабылдау комиссиясына құжаттардың түпнұсқасын тапсыру керек. Электронды тіркеуден өткеннен кейін болашақ студенттер құжаттардың түпнұсқасын университеттің қабылдау комиссиясына тапсырады және еңбек шартына қол қояды, өйткені Қазақстан Республикасының мемлекеттік грант негізінде оқуға түскен әрбір азаматы кемінде 3 жыл жұмыс істеп, оқуын өтеуі тиіс. Өтініштерді қабылдау 25 тамызға дейін аяқталуы керек, өйткені одан кейін бағдарлау аптасы мен оқу процесі басталады. Қазақстан Республикасы,. Алматы қаласы, Сәтбаев көшесі, 22,. Бас оқу корпусы. Кіру Байтұрсынов көшесі жағынан. +7 219 47 29.. сағ. 00-ге дейін. +7 292 73 01. +7 292 77 79. +7 292 67 03. +7 292 57 34. undgrad@satbayev. university. Жұмыс кестесі:. дс-жм: 9
